
Szentendre Város Önkormányzat Képviselő-testületének

2008. június 26-i rendkívüli üléséről készült jegyzőkönyvéből

2.
 Sürgősségi indítvány a szentendrei tehermentesítő út nyomvonalának kijelöléséről

Előadó: dr. Dietz Ferenc polgármester
Szentendre Város Önkormányzat Képviselő-testületének

275/2008. (VI. 26.) Kt. sz. határozata:

Szentendre Város Önkormányzat Képviselő-testülete:
1. megbízza Bornemisza Miklóst, a Pro Szentendre Kft. ügyvezetőjét a szentendrei tehermentesítő út nyomvonalának kijelölésével kapcsolatos előzetes egyeztetésekben való közreműködésre, a Polgármesterrel és a Főépítésszel történő folyamatos kapcsolattartás mellett, 

2. amennyiben a Pro Szentendre Kft. ügyvezetőjének 3 hónapon belül sikerül az eljáró szerveknél kieszközölni az oly módon kijelölt nyomvonalat, amely az esetlegesen e tárgyban kiírandó pályázathoz maradéktalanul megfelelő, abban az Önkormányzat a Pro Szentendre Kft. részére bruttó 2 millió Ft díjazást fizet külön megállapodás alapján,

3. felkéri a Pro Szentendre Kft. ügyvezetőjét, hogy amennyiben a pályázat kiírásra kerül azt haladéktalanul jelezze és a pályázatot – külön Képviselő-testületi döntés alapján – készítse el beadásra,

4. a 2. pontban megjelölt összeget a 2008. évi költségvetéséről szóló 8/2008. (II.20.) Önk. sz. rendeletében a kötvénykibocsátásból származó forrás terhére biztosítja,
5. úgy dönt, hogy a 3. pontban jelzett pályázat elkészítése esetén a 2. pontban megjelölt összeg a Pro Szentendre Kft-t megillető megbízási díjban előkészítési díjként beleszámít,

6. felhatalmazza Bornemisza Miklóst, a Pro Szentendre Kft ügyvezetőjét az 1. pontban jelzett tárgyban előzetes egyeztetések történő lefolytatására többek között a Nemzeti Infrastruktúra Fejlesztő Zrt.-vel, a Közlekedési és Koordinációs Központtal (KKK), a Környezetvédelmi és Vízügyi Minisztériummal, Gazdasági és Közlekedési Minisztériummal, a Közútkezelő Kht-val, helyi környezetvédelmi szervezetekkel, és a Közép-Duna Völgyi Vízügyi, Természet- és Környezetvédelmi Felügyelőséggel (Natura2000 tárgyában), stb,

7. felhatalmazza a Polgármestert, hogy a határozat mellékletét képező megállapodást a Bornemisza Miklóssal, Pro Szentendre Kft. ügyvezetőjével aláírja.

Felelős:     Polgármester

Határidő: folyamatos

K. m. f.


dr. Dietz Ferenc  s. k.
dr. Molnár Ildikó s. k.


polgármester
jegyző

Kapja:

1. Önkormányzati és Szervezési Iroda – irattár

2. A Képviselő-testület tagjai – Weboldalon
3. Pályázati referens - intézkedésre

4. Pro Szentendre Kft.- intézkedésre
5. Közgazdasági és Vagyon Iroda – intézkedésre
6. Főépítész- intézkedésre

7.  Környezetvédelmi referens- tájékoztatásra
Közzétéve az F/Közös/Határozatok mappában és a Weboldalon.
A kiadmány hiteléül:
Szentendre, 2008. június 26.
Ancsin Mária

jegyzőkönyvvezető

